L'Ajuntament de Roquetes presenta el Pla de Dinamització del Comerç.
L'Ajuntament de Roquetes a través de l'Àrea de Dinamització econòmica, va presentar al sector comercial del municipi, el Pla de Dinamització del Comerç Local, apostant pel comerç de proximitat i de qualitat. La regidora de Dinamització Econòmica de l'Ajuntament de Roquetes, Tere Moreso, ha detallat que "es tracta d'un projecte transversal que a partir de 7 eixos estratègics ens ha de permetre a curt, mitjà i llarg termini, desenvolupar, una sèrie d'accions per tal d'ajudar a mantenir i evolucionar al comerç de Roquetes i de la Raval de Cristo". Tere Moreso ha anunciat que per aconseguir dinamitzar el comerç local de Roquetes es portaran a terme diferents actuacions per tal de millorar l'atractiu dels establiments, fidelitzar els clients, i promocionar digitalitzar els comerços, entre altres.